27.12 . 2020 Евелина Гечева Американските президентски избори придадоха на отминаващата 2020 година онзи политически акцент , който беше един от малкото можещи да засенчи истерията около световната паника заради COVID - 19 . Тяхната подготовка и провеждане преминаха под знака на интензивното присъствие на основните кандидати Тръмп и Байдън в социалните мрежи . Туитовете на Тръмп бяха най - следените новини в световен мащаб и генерираха сериозен информационен поток , защото от почти всяко негово изречение световните агенции произвеждаха новина . Тръмп беше и системно цензуриран и блокиран от Twitter , а в разгара на кампанията му се оказа и с хакнат профил . Разбира се , добронамерено - хакерът обясни на света , че е тъпо паролата да ти бъде абревиатура на политическия ти девиз , ако си американски президент . Да , паролата на Тръмп наистина беше maga 2020 - от първите букви на Make America Great Again . Съперникът му Байдън беше далеч по - пестелив и по - прагматичен - обръщаше се основно към гражданите , за да иска подкрепата им , не хокаше медиите и не изпадаше в откровено злобни нападки като своя опонент . Така или иначе битката беше епична и заема специално място в политическата история на Щатите точно поради неимоверно интензивното ползване на социалните медии , както и поради безпрецедентните нападки , отправяни от действащ американски президент към авторитетни медии и към държавни институции . Тръмп обвини почти всички водещи издания , че фабрикуват фалшиви новини , само защото не аплодираха достатъчно ентусиазирано всяка негова поява и се опитваха да отразяват изборната надпревара обективно . Но още преди старта на кампанията в САЩ подборът на кандидатите беше частта , която най - много се доближаваше до шоу . Рапърът Кание Уест още на старта предизвика у хората загриженост за психическото му здраве - все пак се кандидатира за президент на Съединените щати , колкото и невероятно да е да спечели - и за Тръмп уж беше така . . . Подобен лек уплах създаде и идеята на така и некандидатиралата се Парис Хилтън да боядиса Белия дом в розово . А пък Пийт Бутиджич - първият открито хомосексуален кандидат за президент на САЩ от голяма партия , сам се отказа от надпреварата с аргумента да не се пилеят гласове и да бъде по - лесно преборен Тръмп . Близо 60 000 туита има Доналд Тръмп , откакто поддържа президентски профил в Twitter . Байдън е почти 10 пъти по - скромен саъс своите 7000 туита , пуснати от създаването на профила му . На него пък му беше спретнат очевидно нескопосан сексскандал , от който засега не остана дори подозрение да е базиран на нещо действително . Ако не друго , предвид и възрастта му със сигурност мнозина се сещат за българската приказка , че меракът си отива последен . Байдън беше атакуван и чрез проверка на бизнеса на сина му , но към момента не се очертава нещо по - сериозно по тази линия - евентуално да има съдебно дело . Пак със специална роля в американските президентски избори бяха руските тролове . Тяхната намеса в политическия живот на САЩ едва ли е спирала , но по време на тазгодишната кампания ФБР откри отново цяла " фабрика за тролове " . Само че спрямо 2016 година това буквално беше нищо . На фона на предишните скандали с чужда намеса в щатските избори , този път борбата беше институционалицирана - държавният секретар Майк Помпео обяви награда от 10 млн . долара за информация , която показва намеса в американските президентски избори . Не се чу някой да е спечелил наградата . Тазгодишните избори оставиха впечатлението , че скандалите доста бързо се потушават . Така стана с бившия съветник по националната сигурност Джон Болтън , който обвини Тръмп , че е търсил помощ от Китай и че иска САЩ да напуснат НАТО . Подобно скандално твърдение би трябвало силно да повлияе на хода на изборите , но според наблюдателите Болтън просто рекламирал шумно своята книга , в която описва подобни пикантерии . През цялата кампания двамата кандитати не спираха да мерят и даренията си и всеки да гледа в паничката на другия - нещо , което в България смятаме за наш патент . Много сериозно влияние изиграха и жестоките сблъсъци след убийството на Джордж Флойд . Той беше задушен до смърт с коляно при арест и това с нова сила откри дълбокото разделение на тема " расизъм " в САЩ , а няколко други случая покрай този с Флойд съвсем сринаха имиджа на властта в очите на мнозина и дадоха попътен вятър в платната на демократите . След изключително оспорваната до последните данни изборна битка на 3 ноември , в следващите дни нито преброяването на гласовете , нито пък повечето анализатори успяха да посочат безспорен победител . Или поне огромната част от политиците - републиканци отказваха да приемат идеята , че минават в опозиция . Съдебните спорове около щатите Пенсилвания и Уисконсин не дадоха на Тръмп лелеяното удовлетворение , а забавеното преброяване заради чакания по пощата вот сложи категоричен край на неговата кариера като президент . Десетки симпатизиращи на Тръмп анализатори , основно европейски , говореха през цялото време как едрият транснационален капитал е подкрепил Байдън , включително чрез медийни атаки към Тръмп . Но това нито е за първи път , нито е нещо обичайно в политиката . Още Маркс е установил , че политиката е изражение на икономиката . Или преведено на съвременен език , бизнесът реди и политическата карта . В края на надпреварата Тръмп изпадна в комичната ситуация да не признава дълго време победата на Байдън и по детински да не иска да напусне Белия дом . Сърдиткото дори заяви , че няма да присъства на официалната церемония , ще отлети на 20 януари с хеликоптер от Белия дом , а през 2024 година ще се кандидатира пак . Заради това му държение от Тръмп започнаха да се отказват дори собствените му конгресмени . За голяма част от хората на Тръмп неговите безпрецедентни опити да блокира обявяването на изборните резултати чрез съдебни дела предизвикваха неудобство . Съответно от екипа на Байдън не пропускаха да реагират на този разнобой с шумното му тиражиране в медиите . И въпреки атаките на Тръмп към Върховния съд безспорни доказателства за изборни нарушения не бяха извадени на бял свят . Правосъдното министерство на САЩ и ФБР обявиха , че мащабна изборна измама не е констатирана . Играта " признал съм - не съм признал " се превърна в нещо като виц в световните медии . Точно като вица за това кой е най - луксозният старчески дом в света - Белият дом . Какво предстои оттук - насетне - ще видим . Факт е обаче , че и що се отнася до Джо Байдън следва да си спомним друга българска народна мъдрост : " На малко прасенце и на нов шеф не се радвай - не знаеш каква свиня ще излезе " . Байдън вече показа , че няма особени поводи да се смята , че вселенската справедливост е настъпила - достатъчно е да видим откъде идват ключовите фигури в администрацията му !